NÁRODNÁ RADA SLOVENSKEJ REPUBLIKY

**VII. volebné obdobie**

**–––––––––––––––––––––––––––––––––––––––––––––––––––––––––––––––––––––––––––**

Návrh

**ZÁKON**

**z ....................... 2016,**

**ktorým sa mení a dopĺňa zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov a o zmene a doplnení niektorých zákonov**

 Národná rada Slovenskej republiky sa uzniesla na tomto zákone:

**Čl. I**

Zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení zákona č. 89/1993 Z. z., zákona č.150/1993 Z. z., zákona č. 85/1994 Z. z., zákona č. 232/1995 Z. z., 12/1998 Z. z., zákona č. 457/2000 Z. z., zákona č. 162/2001 Z. z., zákona č. 418/2002 Z. z., zákona č. 531/2003 Z. z., zákona č. 215/2004 Z. z., zákona č. 382/2004 Z. z., zákona č. 420/2004 Z. z., zákona č. 432/2004 Z. z., zákona č. 341/2005 Z. z., zákona č. 621/2005 Z. z., zákona č. 24/2007 Z. z., zákona č. 273/2007 Z. z., zákona č. 330/2007 Z. z., zákona č.511/2007 Z. z., zákona č. 264/2008 Z. z., zákona č. 465/2008 Z. z., zákona č. 71/2009 Z. z., zákona č.503/2009 Z. z., zákona č. 136/2010 Z. z., zákona č. 381/2011 Z. z., zákona č. 286/2012 Z. z., zákona č. 297/2012 Z. z., zákona č. 64/2013 Z. z., zákona č. 125/2013 Z. z., zákona č. 347/2013 Z. z., zákona č. 357/2013 Z. z., zákona č. 204/2014 Z. z., zákona č. 87/2015 Z. z., zákona č. 253/2015 Z. z., zákona č. 267/2015 Z. z., zákona č. 273/2015 Z. z., zákona č. 390/2015 Z. z., zákona č. 402/2015 Z. z., zákona č. 438/2015 Z. z., zákona č. 87/2015 Z. z., zákona č. 390/2015 Z. z., zákona č. 402/2015 Z. z., zákona č. 253/2015 Z. z., zákona č. 91/2016 Z. z. a zákona č. 125/2016 Z. z. sa mení a dopĺňa takto:

**1.** V § 6 ods. 4 sa za prvú vetu vkladá nová druhá veta, ktorá znie: „Ak sa vo veciach týkajúcich sa obchodného registra celý návrh podáva elektronickými prostriedkami na základe žiadosti o urýchlené konanie o návrhu, je sadzba poplatku 75 % z pevnej sumy ustanovenej v sadzobníku.“.

**2.** V sadzobníku súdnych poplatkov časti I Poplatky vyberané v občianskom súdnom konaní položke 1 písm. c) sa slová „predbežného opatrenia“ nahrádzajú sa slovami „neodkladného opatrenia alebo zabezpečovacieho opatrenia“.

**3.** V sadzobníku súdnych poplatkov časti I Poplatky vyberané v občianskom súdnom konaní sa položka 1 dopĺňa písmenami d) a e), ktoré znejú:

„d) z návrhu na nariadenie alebo zrušenie neodkladného opatrenia alebo zabezpečovacieho opatrenia, ktorý bol podaný účastníkom konania spoločne so žiadosťou o urýchlené rozhodnutie v lehote do jedného týždňa ......................................................................... 66 eur

„e) z návrhu na nariadenie alebo zrušenie neodkladného opatrenia alebo zabezpečovacieho opatrenia, ktorý bol podaný účastníkom konania spoločne so žiadosťou o urýchlené rozhodnutie v lehote do 24 hodín ............................................................................... 132 eur.“.

**4.** V sadzobníku súdnych poplatkov časti I Poplatky vyberané v občianskom súdnom konaní poznámkach k položke 1 treťom bode sa slová „predbežného opatrenia“ nahrádzajú slovami „neodkladného opatrenia alebo zabezpečovacieho opatrenia“.

**5.** V sadzobníku súdnych poplatkov časti I Poplatky vyberané v občianskom súdnom konaní poznámkach k položke 1 šiestom bode sa slová „predbežné opatrenie“ nahrádzajú slovami „neodkladné opatrenie alebo zabezpečovacie opatrenie“.

**6.** V sadzobníku súdnych poplatkov časti I Poplatky vyberané v občianskom súdnom konaní sa za položku 17 vkladá nová položka 17aa, ktorá znie:

„**Položka 17aa**

Vo veciach obchodného registra na základe žiadosti o urýchlené konanie do 24 hod.

a) z návrhu na prvý zápis

1. akciovej spoločnosti................................................................................................. 3 000 eur

2. iných právnických osôb............................................................................................ 1 200 eur

3. fyzickej osoby podnikateľa......................................................................................... 600 eur

4. organizačnej zložky podniku právnickej osoby....................................................... 1 200 eur

5. organizačnej zložky podniku fyzickej osoby podnikateľa......................................... 120 eur

6. podniku alebo organizačnej zložky podniku zahraničnej právnickej

osoby............................................................................................................................ 1 200 eur

7. podniku alebo organizačnej zložky podniku zahraničnej fyzickej

osoby............................................................................................................................... 600 eur

b) z návrhu na zmenu právnej formy obchodnej spoločnosti (družstva) .................... 1 320 eur

c) z návrhu na zápis zmeny alebo na doplnenie akéhokoľvek počtu

údajov týkajúcich sa jednej zapísanej osoby s výnimkou zmeny alebo

doplnenia údajov v názve obce, v poštovom smerovacom čísle, v názve

ulice alebo iného verejného priestranstva, prípadne s tým........................................... 264 eur“.

**Čl. II**

Zákon č. 160/2015 Z. z. Civilný sporový poriadok sa a dopĺňa takto:

V § 328 sa za odsek 2 vkladajú nové odseky 3 a 4, ktoré znejú:

„(3) O návrhu na nariadenie neodkladného opatrenia na základe žiadosti o urýchlené konanie do 7 dní rozhodne súd najneskôr do jedného týždňa od doručenia návrhu na nariadenie neodkladného opatrenia, ktorý spĺňa náležitosti podľa § 326.

(4) O návrhu na nariadenie neodkladného opatrenia na základe žiadosti o urýchlené konanie do 24 hodín rozhodne súd najneskôr do 24 hodín od doručenia návrhu na nariadenie neodkladného opatrenia, ktorý spĺňa náležitosti podľa § 326.“

Doterajšie odseky 2 a 3 sa označujú ako odseky 5 a 6.

**Čl. III**

Zákon č. 530/2003 Z. z. o obchodnom registri a o zmene a doplnení niektorých zákonov znení zákona č. 432/2004 Z. z., zákona č. 562/2004 Z. z., zákona č. 757/2004 Z. z.(nepriamo), zákona č. 24/2007 Z. z., zákona č. 657/2007 Z. z., zákona č. 659/2007 Z. z., zákona č. 477/2008 Z. z., zákona č. 160/2009 Z. z., zákona č. 487/2009 Z. z., zákona č. 136/2010 Z. z., zákona č. 547/2011 Z. z., zákona č. 9/2013 Z. z., zákona č. 357/2013 Z. z., zákona č. 204/2014 Z. z., zákona č. 87/2015 Z. z., zákona č. 272/2015 Z. z., zákona č. 361/2015 Z. z., zákona č. 389/2015 Z. z., zákona č. 91/2016 Z. z. a zákona č. 125/2016 Z. z. sa mení a dopĺňa takto:

1. V § 5c ods. 3 sa slová „§ 8 ods. 3 až 5“ nahrádzajú slovami „§ 8 ods. 4 až 6“.

2. V § 8 sa za odsek 1 vkladá nový odsek 2, ktorý znie:

„(2) Ak sú splnené podmienky podľa § 6 a 7 a navrhovateľ požiadal o urýchlený zápis do 24 hodín, registrový súd vykoná zápis v lehote 24 hodín od doručenia návrhu na zápis. V prípade cezhraničného zlúčenia alebo cezhraničného splynutia spoločností registrový súd vykoná zápis, ak sú splnené podmienky podľa § 7 ods. 16, v lehote jedného týždňa od podania návrhu na zápis. Ak návrh na zápis obsahuje deň, ku ktorému má byť navrhovaný údaj zapísaný, registrový súd zapíše údaj k tomuto dňu. Ak registrový súd vykonáva zápis neskôr alebo ak návrh na zápis neobsahuje deň, ku ktorému má byť navrhovaný údaj zapísaný, registrový súd zapíše navrhovaný údaj ku dňu nasledujúcemu po dni vykonania zápisu. Proti vykonaniu zápisu v súlade s návrhom na zápis nie sú prípustné námietky.“.

Doterajšie odseky 2 až 6 sa označujú ako odseky 3 až 7.

**Čl. IV**

Tento zákon nadobúda účinnosť 1. januára 2017.